દેશની સૌથી મોટી આઇટી કંપનીમાંથી એક ઇન્ફોસિસના CEO-MD પદ પરથી વિશાલ સિક્કાએ રાજીનામું આપ્યું છે. વિશાલની જગ્યાએ હાલ પ્રવીણ રાવ ઇન્ફોસિસના વચગાળાના સીઇઓ અને એમડી છે. જો કે રાજીનામાં બાદ પણ વિશાલ સિક્કાને કંપનીનો એક્ઝિક્યૂટિવ વાઇઝ-ચેરમેન બનાવવામાં આવ્યા છે. ત્યારે વિશાલ સિક્કાના રાજીનામા પછી ઇન્ફોસિસ દ્વારા કેલિફોર્નિયાની લાઇવ વીડિયો દ્વારા એક પ્રેસ કોન્ફર્ન્સ કરવામાં આવી હતી. અને તેમાં મીડિયાના અનેક સવાલોના જવાબ તેમણે આપ્યા હતા. ઇન્ફોસિસના પ્રવક્તા રવિ વેંકટેશને મીડિયાને આ પ્રસંગે જણાવ્યું કે કંપની નવા સીઇઓને શોધી રહી છે.